recursal/SuperWikiNEXT-32B huggingface dataset:
**CodeSandbox** on selaimella toimiva Ives van Hoornen ja Bas Buursmanin kehittämä koodieditori, joka on suunniteltu verkko-ohjelmistoprojektien nopeaan ja helppoon jakamiseen vain jakamalla projektin verkko-osoitten. CodeSandboxin pääominaisuuksiin kuuluu live-esikatselu projektista, jota ollaan kirjoittamassa, ja se toimii kaikilla JavaScript-projekteilla, vaikka siinä onkin joitain erityisesti React-keskeisiä ominaisuuksia, kuten esimerkiksi tapa ladata projekti create-react-app -mallilla.

Ominaisuudet
------------

CodeSandbox luotiin projektien jakamista varten, joten luonnollisesti projekteja on helppo jakaa vain lähettämällä projektin verkkolinkin

CodeSandbox tukee npm-riippuvuuksia, CSS-tiedostoja, HTML-tiedostoja ja muita verkkokehityksessä käytettäviä tiedostomuotoja.

Projektin voi ladata helposti, ja ladatessa projektista saa zip-tiedoston create-react-app -mallilla, joka luo automaattisesti package.json- ja index.html -tiedostot.

CodeSandbox tukee prettier-, prettier-eslint-, ESLint- ja Tern-preferenssejä. Kun uuden hiekkalaatikon avaa, CodeSandbox automaattisesti muotoilee tiedostot kyseisen käyttäjän preferenssien mukaan.

CodeSandbox-käyttäjän voi yhdistää GitHub-käyttäjään, jolloin omien projektien versionhallinta onnistuu helposti.

Projektista voi luoda suoraan verkkosivun GitHub Pages- sekä Netlify -työkalujen avulla

Projektille voi aloittaa Live-toiminnon, jolloin useat käyttäjät voivat samanaikaisesti muokata ja kehittää projektia. Live-toiminto tukee chat-palvelua. Muita käyttäjiä pystyy kutsumaan projektin tekemiseen kutsulinkin avulla. Projektin omistaja pystyy valita, haluaako hän, että kuka tahansa pystyy muokata projektia, vai vain tietyt käyttäjät.

Lähteet
-------

1. 1 2  CodeSandbox — An online React editor - CodeSandbox Blog *codesandbox.io*. Viitattu 19.10.2022. (englanniksi)
**Annika Zillekens** (o.s. **Schleu**, s. 3. huhtikuuta 1990) on saksalainen nykyaikainen viisiottelija ja maailmanmestari.

Ura
---

Zillekens kilpaili ensimmäistä kertaa aikuisten kilpailuissa vuonna 2009. Ensimmäisiin aikuisten arvokilpailuihin hän osallistui vuotta myöhemmin EM-kilpailuissa, kun hän oli yksilökilpailun 15. Hän osallistui vuonna 2010 ensimmäistä kertaa myös maailmanmestaruuskilpailuihin. Hän sai myös ensimmäisen arvokisamitalin samoista MM-kilpailuista, kun Saksan joukkue oli kolmas joukkuekilpailussa. Ensimmäiset EM-mitalit Schelu sai vuoden 2011 kilpailuista, kun hän saavutti EM-hopeaa sekä viesti- että joukkuekilpailusta. Moskovan MM-kilpailuissa 2011 Zillekens voitti ensimmäisen MM-kullan viestikilpailusta. Saksa uusi viestikullan vuotta myöhemmin Rooman MM-kisoissa. Zillekens osallistui myös Lontoon olympialaisiin. Hän oli miekkailun 31. uinnin 23. ratsastuksen 11. ja ampumajuoksun 27. Kokonaiskilpailussa hän oli 26.

Vuonna 2013 Zillekens saavutti kaksi EM-pronssia viesti- ja joukkuekilpailusta. Vuonna 2014 hän voitti ensimmäisen EM-kultansa, kun Saksan joukkue voitti joukkuekilpailun. Hän sai samoissa EM-kilpailuissa myös viestihopeaa. Vuonna 2015 Bathin EM-kilpailuissa hän voitti EM-kultaa viestikilpailussa ja EM-hopeaa joukkuekilpailussa. Berliinin MM-kilpailuissa hän voitti MM-hopeaa viestikilpailussa. Vuoden 2016 MM-kilpailuissa Zillekens voitti viestissä MM-kultaa sekä MM-pronssia joukkuekilpailussa. Rio de Janeiron olympialaisissa 2016 Zillekens oli uinnin 20. miekkailun 18. ratsastuksen 12. ja ampumajuoksun 3. Yhteistuloksissa hän oli neljäs.

Vuonna 2017 Zillekens saavutti EM-kultaa ja MM-kultaa viestikilpailuissa sekä MM-pronssia joukkuekilpailussa. Vuoden 2018 MM-kilpailuissa Zillekens saavutti kaksi MM-hopeaa, kun Saksan joukkue oli toinen viestissä ja Schelu oli toinen yksilökilpailussa. Yksilökilpailun MM-hopea oli Zillekensin uran ensimmäinen arvokisamitali yksilökilpailussa.

Tokion olympialaisissa 2021 Zillekens sijoittui 31:nneksi. Hän johti kilpailua ennen esteratsastusta, mutta jäi pisteittä ratsastusosiossa kun hänen käyttämänsä hevonen ei suostunut lähtemään kilparadalle. Tämän vuoksi Zillekens löi hevosta raipalla useita kertoja. Tapaus sai suurta huomiota ja Saksan eläinsuojeluyhdistys teki hänestä jopa rikosilmoituksen eläinrääkkäyksestä.

Lähteet
-------

1. ↑  2012 Summer Olympics - Modern Pentathlon - Individual, Women Olympedia. Viitattu 4.4.2021. (englanniksi)
2. 1 2 3  Annika Schleu UIPM. Viitattu 4.4.2021. (englanniksi)
3. ↑  2016 Summer Olympics - Modern Pentathlon - Individual, Women Olympedia. Viitattu 4.4.2021. (englanniksi)
4. ↑  Suomen lajiliitto moittii viisiottelun tuomaritoimintaa hevosen piiskaustapauksessa Tokion olympialaisissa *Yle Urheilu*.  8.8.2021. Viitattu 30.10.2023.
5. ↑  2020 Summer Olympics – Modern Pentathlon – Individual, Women *www.olympedia.org*. Viitattu 30.10.2023.
6. ↑  Hevosta olympialaisissa piiskanneesta viisiottelijasta tehtiin rikosilmoitus *Yle Urheilu*.  13.8.2021. Viitattu 30.10.2023.
**Aénor de Châtellerault** (tunnetaan myös nimellä *Aénor de Rochefoucauld*) (n. 1103 – maaliskuu 1130) oli Akvitanian herttuatar ja Eleonoora Akvitanialaisen, joka oli sukupolvensa kenties vaikutusvaltaisin eurooppalainen nainen, äiti.

Aénor'n vanhemmat olivat Châtellerault'n varakreivi ja varakreivitär Aimery I ja Dangereuse de l'Isle Bouchard. Hänen äitinsä jätti miehensä rakastajansa Vilhelm IX:n takia, ja vuonna 1121 Aénor nai Vilhelm IX:n pojan Vilhelm X:n. He saivat kolme lasta:

* Eleonoora Akvitanialainen, Akvitanian herttuatar ja Ludvig VII:n ja Henrik II:n puoliso
* Petronilla Akvitanialainen, Vermandois'n kreivi Raoul I:n puoliso
* William Aigret (kuoli 4-vuotiaana Talmont-sur-Girondessa)

Lähteet
-------

* Genealogy (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Aénor de Châtellerault

Aiheesta muualla
----------------

* Genealogy of Aenor de Châtellerault (Arkistoitu – Internet Archive) (englanniksi)
**Yleinen mielipide** on yhteenveto ihmisten kootuista uskomuksista ja mieltymyksistä, jotka koskevat julkisisia asioita. Julkisella mielipiteellä on vaikutusvaltaa demokraattisessa hallinnossa.

Yksilön mielipiteisiin julkisista asioista ja niiden taustalla oleviin uskomuksiin ja kiinnostuksiin vaikuttavat esimerkiksi yksilön omat edut, syvimmät arvot, mielipiteet toisista ryhmistä, sosiaaliset kontekstit, sekä hänen persoonallisuutensa ja jopa geeniperimänsä. Poliittiset mielipiteet alkavat kehittyä jo lapsuuden sosialisaatiossa vanhempien, koulun ja yhteisön mielipiteiden pohjalta. Aikuisen yksilön mielipiteet muotoutuvat ja muuttuvat sosiaalisten ryhmien, johtajien ja massamedian pohjalta. Massamedia voi myös ohjailla mielipiteitä kohdistamalla huomiota tiettyihin aiheisiin tai esittelemällä vaihtoehtoisia ajatustapoja.

Yleistä mielipidettä mitataan mielipidetutkimuksilla, joissa haastatellaan satunnaisesti valittua edustavaa joukkoa ihmisiä. Poliitikot seuraavat tarkasti oman vaalipiirinsä mielipidetutkimuksia. Tärkeissä asioissa mielipidetutkimukset voivat vaikuttaa politiikkaan, ja erityisen voimakkaasti johonkin asiaan suhtautuvalla vähemmistöllä voi olla politiikkaan kokoaan suurempaa merkitystä.

Lähteet
-------

1. 1 2 3  Meghan Condon (toim. Moghaddam, Fathali M.): "Conformity", *The SAGE Encyclopedia of Political Behaviour*, s. 676–678. Sage, 2017. ISBN 9781483391168.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Yleinen mielipide**.
* Turun Sanomat: Yleinen mielipide muovaa politiikkaa yhä enemmän 2004
Riihimäen lukio.
**Riihimäen lukio** on Riihimäen Suokylässä sijaitseva lukio.

Hausjärven kunta päätti joulukuussa 1904 käyttää viinaverovarat yhteiskoulun perustamiseksi Riihimäelle, joka tuolloin oli vielä osa Hausjärveä. Opetus alkoi 1905 palokunnantalolla, mutta vuonna 1908 koulu muutti Karan kartanon lahjoittamalle tontille valmistuneeseen rakennukseen. Riihimäen yhteiskoulu sai vuonna 1911 lukio-oikeudet ja siitä tuli valtion omistama Riihimäen yhteislyseo vuonna 1931. Lyseosta tuli 1944 poikalyseo, mutta muuttui jälleen yhteislyseoksi 1971. Vuonna 1976 lyseo muuttui Riihimäen kaupungin omistamaksi lukioksi.

Lukion nykyisten rakennusten vanhimman osan on suunnittelut rakennusmestari J. Emil Valorinta. Vuonna 1927 valmistui voimistelusali, joka on sittemmin muutettu auditorioksi. Vain tämä sali selvisi talvisodan pommituksista siinä missä muu koulu tuhoutui tulipalossa, joka aiheutui ilmeisesti jäätyneiden vesiputkien sulattamisesta, vaikka desanttejakin epäiltiin.  Lukion uuden osan on suunnittelut arkkitehti Veikko Rauhala ja se valmistui 1963. Lukiota perusparannettiin ja laajennettiin vuonna 2007 arkkitehtien Anneli Hellstenin ja Seppo Markun suunnitelmin. 

Riihimäen lukio tarjoaa kursseja laajin valikoimin ja siellä voi perehtyä tähtitieteeseen tai ryhtyä yrittäjäksi. Lukio tarjoaa myös taito- ja taideaineta, kielten opetusta ja osallistuu kansainvälisiin projekteihin. Lukiossa on myös mahdollisuus opiskella robotiikkaa ja teatteri-ilmaisua. Lukiossa järjestetään myös osa Riihimäen kansalaisopiston tunneista.

Lähteet
-------

1. ↑  Riihimäen rakennetut kulttuuriympäristöt 2020 (Arkistoitu – Internet Archive) (sivu 212, kohde 187 - Riihimäen lukio), *riihimaki.fi*, viitattu 23.9.2020.
2. 1 2  Riihimäen kotikaupunkipolku 2009 (Arkistoitu – Internet Archive) (sivu 35, kohde 32 - Riihimäen lukio ja aikuislukio), riihimaki.fi, viitattu 23.9.2020.
3. ↑  Riihimäen lukio - Riihimäen kaupunki (Arkistoitu – Internet Archive), *riihimaki.fi*, viitattu 30.10.2023.
Darobaktiini

| Molekyylimassa | 966.022 g·mol−1 |
| Kemiallinen kaava | C47H55N11O12 |

**Darobaktiini** on kokeellinen antibiootti, joka saattaa tehota gramnegatiivisiin patogeeneihin. Yhdiste vaatii vielä testausta ennen kun sitä voidaan mahdollisesti käyttää hoitona ihmisten infektioissa. 

Darobaktiiniksi nimetty yhdiste löydettiin vuonna 2019 *Photorhabdus*-lajin bakteerista, jotka ovat läheistä sukua esimerkiksi *Escherichia colille*. *Photorhabdus*-lajin mikrobit ovat entomopatogeenisten nematodien symbiontteija ja löydettävissä niiden mikrobiomista. Nematodit tunkeutuvat isäntänsä toukkaan ja vapauttavat symbionttinsa, jotka pystyvät vapauttamaan hermomyrkkyjä tehden toukan liikuntakyvyttömäsi, sekä erilaisia antimikrobisia aineita jotka taistelevat toukan sisällä olevia muita bakteereita vastaan.

Rakenne ja toiminta
-------------------

Darobaktiini on modifioitu heptapeptidi, sitä koodaa hiljainen operoni ja sen syntetisoidaan ribosomaalisesti. Darobaktiini koostuu seitsemästä aminohaposta ja on antibiootiksi suuri molekyyli. Darobaktiini on liian suuri pystyäkseen tunkeutumaan gramnegatiivisten bakteerien sisälle, joten sen kohteen täytyi löytyä solun ulkopuolelta.

Darobaktiini kiinnittyy avoimella ulkomembraanilla sijaitsevaan BamA:han. BamA on osa BamABCDE-kompleksia, joka vastaa solun ulkomembraanin proteiinien lisäämisestä periplasmasta ulkomembraaniin. Darobaktiini inhiboi BamA:ta ja siten estää gramnegatiivisten bakteerien ulkomembraanin normaalin kehittymisen aiheuttaen lopulta solun hajoamisen ja solukuoleman. Koska vain gramnegatiivisilla bakteereilla on soluissaan BamA:ta, ei darobaktiinilla ole vaikutusta grampositiivisiin bakteereihin. 

Darobaktiinin on todettu inhiboivan BamA:ta sekä in vitro, että eläinmalleissa. Sillä on kohtalainen teho monia erilaisia gramnegatiivisia patogeeneja kohtaan, esimerkkeinä *Escherichia coli*, *Klebsiella pneumoniae* ja *Pseudomonas auruginosa*. Sen on todettu toimivan myös esimerkiksi resistenttejä ESBL- ja KPC-kantoja vastaan.

Lähteet
-------

1. 1 2 3 4 5  Yu Imai, Kirsten J. Meyer, Akira Iinishi, Quentin Favre-Godal, Robert Green, Sylvie Manuse: A new antibiotic selectively kills Gram-negative pathogens.  *Nature*, 19.12.2019, nro 7787, s. 459–464. PubMed:31747680. doi:10.1038/s41586-019-1791-1. ISSN 0028-0836. Artikkelin verkkoversio.  en
2. ↑  Yinghong Gu, Huanyu Li, Haohao Dong, Yi Zeng, Zhengyu Zhang, Neil G. Paterson: Structural basis of outer membrane protein insertion by the BAM complex.  *Nature*, 2016-03, nro 7592, s. 64–69. doi:10.1038/nature17199. ISSN 0028-0836. Artikkelin verkkoversio.  en
3. ↑  Marcelo C. Sousa: New antibiotics target the outer membrane of bacteria.  *Nature*, 19.12.2019, nro 7787, s. 389–390. doi:10.1038/d41586-019-03730-x. ISSN 0028-0836. Artikkelin verkkoversio.  en
**Qawasqar**, tai **kawésqar** tai **alacalufi**, on kawesqarilainen kieli, jota puhutaan Chilessä. Vuonna 2009 kielellä oli vain 7 puhujaa, jotka käyttivät kieltä ensisijaisena kielenään. Suurin osa noin 200 kawesqarista puhuu espanjaa.

Ensimmäiset kirjalliset merkinnät qawasqarista ovat vuodelta 1698, kun ranskalainen seikkailija Jean de la Guilbaudière kokosi kielestä sanalistan. Ensimmäisen kieliopin julkaisivat jesuiitat 1700-luvulla. Tämän jälkeen kieltä on tutkittu jonkin verran. Vuonna 1999 kielelle alettiin kehittää kirjallista standardia osana laajempaa elvytysprojektia.

Kielen katsotaan olevan lähes sukupuuttoon kuollut ja se jaetaan kahteen päämurteeseen.

Fonologia
---------

### Konsonantit

|  | Labiaali | Alveolaari | Palataali | Velaari | Uvulaari | Glottaali |
| --- | --- | --- | --- | --- | --- | --- |
| **Nasaali** | m | n |  |  |  |  |
| **Frikatiivi** | f | s |  | x |  | h |
| **Affrikaatta** | **Norm.** |  |  | t͡ɕ |  |  |  |
| **Ejekt.** |  |  | t͡ɕʼ |  |  |  |
| **Klusiili** | **Norm.** | p | t |  | k | q | ʔ |
| **Ejekt.** | pʼ | tʼ |  | kʼ |  |  |
| **Tremulantti** |  | r |  |  |  |  |
| **Yksitäryinen**
**tremulantti** |  | ɾ |  |  |  |  |
| **Lateraali** |  | l |  |  |  |  |
| **Puolivokaali** | w |  | j |  |  |  |

Lähde:

### Vokaalit

|  | Etinen | Keskinen | Takainen |
| --- | --- | --- | --- |
| **Suppea** | i |  | u |
| **Puolisuppea** | e |  | o |
| **Avoin** | æ | a |  |

Lähde:

Kielioppi ja sanasto
--------------------

Kieliopisltaan qawasqar on polysynteettinen, eli qawasqarin substantiiveihin voidaan liittää verbejä ja subjektia ilmaisevia päätteitä, minkä johdosta kielen sanat vastaavat indoeurooppalaisten kielten fraaseja tai jopa kokonaisia lauseita. Kielen luontosanasto on erityisen rikas.

Qawasqarin perussanajärjestys on SOV, mutta myös muut järjestykset ovat mahdollisia.

Lähteet
-------

1. ↑  Did you know Kawésqar is critically endangered? *Endangered Languages*. Viitattu 26.1.2023. (englanniksi)
2. 1 2 3  Kawésqar language *omniglot.com*.  2023. Viitattu 26.1.2023. (englanniksi)
3. ↑  Glottolog 4.7 - Qawasqar *glottolog.org*.  2023. Viitattu 26.1.2023. (englanniksi)
4. ↑  Language – Kawashkar *Museo Chileno de Arte Precolombino*.  2012. Viitattu 26.1.2023. (englanniksi)
5. ↑  La lengua kawésqar (pdf) *pueblosoriginarios.gob.cl*.  2023. Viitattu 26.1.2023. (espanjaksi)
Kilpa-ajoja kuvaava mosaiikki Lyonista.
**Factiones** (lat. mon.; yks. *factio*, yhteisö, puolue) olivat Rooman valtakunnassa vaunukilpa-ajojen järjestelyistä, kuten hevosten hankinnasta ja kilpailijoiden valmennuksesta vastanneita ryhmittymiä.   Aluksi vuoden 70 eaa. tienoilla ryhmittymiä oli kaksi, valkoinen ja punainen. Keisariajalla ryhmittymien määrä kasvoi neljään, kun mukaan tulivat sininen ja vihreä puolue. Myöhäisantiikissa factioiden kannattajat muodostivat **sirkuspuolueita** (tai **circuspuolueita**, **ajopuolueita**).

Factiot maksoivat huippuajajille huomattavia palkkioita ja kilpailu parhaista ajajista oli tallien välillä kiivasta. Juvenalis kertoo, että huippuajajat saattoivat ansaita satakertaisesti asianajajaan verrattuna. Keisari Theodosius II kannatti vihreitä, Anastasios I punaisia ja Justinianus I sekä puolisonsa Theodora sinisiä.

400-luvun puolivälin jälkeen Konstantinopolissa yleistyivät sirkusmellakat, joissa sirkuspuolueiden väliset erimielisyydet kärjistyivät mellakoinniksi. Mellakoita oli yhteensä useita kymmeniä. Vuonna 390 oli Thessalonikassa kuuluisa mellakka. Mellakat johtivat lopulta vuonna 532 Nika-kapinaan, kun katsojien tyytymättömyys eräiden sinisten ja vihreiden kannattajien saamiin hirttotuomioihin kanavoitui lopulta vallankumousyritykseksi. Rähinöinnissä arvioidaan kuolleen 30 000 – 50 000 henkilöä. Mellakoita rauhoittamaan jouduttiin kutsumaan armeijayksiköitä, minkä arvioidaan olleen syy niiden poikkeukselliselle verisyydelle. Nika-kapinan jälkeen seuraava mellakka sattui vasta vuonna 547 ja uudestaan kahtena seuraavana vuonna.

Sirkuspuolueiden erimielisyyksiä on yritetty selittää sekä niiden kannattajien oletetuilla poliittisilla että uskonnollisilla erimielisyyksillä. Toisen varteenotettavan tulkinnan mukaan kyseessä oli tavallinen huliganismi. Riippumatta siitä oliko sirkuspuolueilla poliittista agendaa, niillä varmasti oli poliittista merkitystä. Puolueet tarjosivat tavan kanavoida yhteiskunnan epäkohtia, esimerkiksi ruoan puutetta, koskenutta tyytymättömyyttä.

Factioiden merkitys väheni valjakkoajojen menettäessä suosiotaan 500-luvun loppupuolelta lähtien.

Factio politiikassa
-------------------

**Factio** tarkoitti Roomassa myös poliittisia ryhmittymiä, kuten optimaatit ja populaarit. Toisaalta sirkuspuolueetkin omaksuivat poliittisia mielipiteitä. Niinpä Bysantin vihreän puolueen johtajat olivat maanomistajaluokkaa ja sinisen puolueen johto taas kauppa- ja teollisuuspiirejä, ja puolueiden välillä oli näkemyseroja. Vahvin osoitus sirkuspuolueiden poliittisesta voimasta oli kuitenkin vuoden 532 Nika-kapina, joka oli vähällä tuhota keisari Justinianuksen uran, kun molemmat sirkuspuolueet aloittivat kapinan keisaria vastaan.

Lähteet
-------

1. ↑  Paavo Castrén, Leena Pietilä-Castrén: *Antiikin käsikirja*. Otava, 2000. ISBN 951-1-12387-4.
2. ↑  Pekka T. Heikura: "Muinaisia formulakuskeja ja huliganismia - Kilpa-ajot Konstantinopolin hippodromilla". Tieteessä tapahtuu, 2001/5. (Arkistoitu – Internet Archive)
3. ↑  Castrén, Paavo: *Uusi antiikin historia*, s. 584–586. Helsinki: Otava, 2011. ISBN 978-951-1-21594-3.
*Tämä artikkeli kertoo ritarista. Götz von Berlichingen oli myös saksalainen SS-divisioona II maailmansodassa.*
Götz von Berlichingenin kohokuva Saksassa.
**Gottfried "Götz" von Berlichingen** (n. 1480 – 23. kesäkuuta 1562), joskus nimellä Berlingen, myös tunnettu nimellä *Götz Rautakäsi*, oli Saksan keisarillinen ritari (Reichsritter) ja palkkasoturi. Hän syntyi noin vuoden 1480 paikkeilla Berlichingenissa Saksan Württembergissä aristokraattiseen perheeseen. Hän omisti Hornbergin linnan, joka sijaitsee Neckar-joen rannalla nykyisessä Baden-Württembergissä.*lähde?*

Von Berlichingen menetti aikoinaan taistelussa oikean kätensä. Hän jatkoi kuitenkin uraansa laitattaen rautaisen tekokäden, joka oli ilmeisesti aikalaisekseen suhteellisen kehittynyt. Kirjailija Johann Wolfgang von Goethe kirjoitti myöhemmin näytelmän hänen elämästään.*lähde?*

Kuuluisa kirurgi, nimikkeellä *keisarien ja kuninkaiden henkilääkäri* kutsuttu salaneuvos Ferdinand Sauerbruch kertoo muistelmissaan *Das wart mein leben* (suom. *Elämäni kirurgina*) saaneensa sotien välisenä aikana tutkia Berlichenin suvun hallussa perintökalleutena ollutta alkuperäistä rautakättä ja kehitti sen pohjalta kuuluisan *Sauerbruchin käsivarren* amputoiduille potilaille.

Lähteet
-------

1. ↑   Sauerbruch: Elämäni kirurgina, s. 134–135

Aiheesta muualla
----------------

* Kuvia tai muita tiedostoja aiheesta **Götz von Berlichingen** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia
* Kreikka
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
**Viktor (Vihtori) Mäkelä** (16. lokakuuta 1869 Iitti – 3. toukokuuta 1953 Kouvola) oli suomalainen poliitikko, joka toimi SDP:n kansanedustajana vuosina 1907–1908, 1911–1917 ja 1919.

Elämä
-----

Iitin Kausansaaressa syntyneen Mäkelän vanhemmat olivat talonpoika Jeremias Davidinpoika Mäkelä (s. 1839) ja Katariina Juhontytär (s. 1837). Hän oli lapsesta lähtien maatöissä ja puotipuksuna kotiseudullaan, kunnes 1889 pääsi ratatöihin Karjalan radalle. Vuodesta 1891 lähtien Mäkelä oli Valtionrautateiden palveluksessa muun muassa ratavartijana. Vuonna 1904 Mäkelä valmistui teollisuuskoulun kulkulaitososastolta, jonka jälkeen hän työskenteli rataesimiehenä Ruokolahdella 1904–1914 ja Tammisuolla 1915 sekä ratamestarina Kurkijoella, Hankasalmella, Kulennoisissa, Kallislahdessa ja Kerisalossa 1915−1933. Lisäksi Mäkelä toimi Punkaharjun rakennusvalvojana.

Mäkelä lähti työväenliikkeeseen vuosisadan vaihteessa. Vuonna 1907 hänet valittiin kansanedustajaksi Suomen ensimmäisissä yksikamarisen eduskunnan vaaleissa. Mäkelä oli kansanedustajana myös vuosina 1911−1917. Tammikuussa 1919 hän nousi vielä pariksi kuukaudeksi eduskuntaan sisällissodan aikana teloitetun Juho Rikkosen tilalle.

Perhe
-----

Mäkelän puoliso oli Valkealassa syntynyt Maria Peltola (1867−1937), jonka kanssa hän avioitui vuonna 1893. Pariskunnalla oli kuusi lasta.

Lähteet
-------

1. 1 2 3 4  .aspx Vihtori Mäkelä *Suomen kansanedustajat*. Eduskunta. Viitattu 28.8.2007.
2. ↑  Lantdagen.  *Hufvudstadsbladet*, 15.1.1919, nro 14, s. 4. Kansalliskirjasto. Viitattu 12.9.2022.  (ruotsiksi)


|  |  |  |  |  |
| --- | --- | --- | --- | --- |
| 

| * n
* k
* m
Sosiaalidemokraattien kansanedustajat 1907–1908 |
| --- |
|  |
| Eduskuntaryhmä(80) | 
* Aalle-Teljo
* Aalto
* E. Aromaa
* V. Aromaa
* Eloranta
* Eronen
* Heikkilä
* Heimonen
* Helle
* Hoikka
* Hokkanen
* Huotari
* Huttunen
* Häkkinen
* A. P. Hämäläinen
* K. Hämäläinen
* Häyrynen
* Höijer
* Ingman
* Jalava
* Johansson
* Järvinen
* Kalliokorpi
* Kanervo
* Kannisto
* Kirves
* Komu
* Koponen
* Koskinen
* Laakso
* Lahtinen
* O. F. Laine
* W. Laine
* Lehtinen
* Leivo
* Lindroos
* Mantere
* Martikainen
* Merinen
* Mäkelin
* Mäkelä
* Mänty
* Mömmö
* Naaralainen
* Nuorteva
* Orasmaa
* Paasivuori
* Paaso
* Partanen
* Paunu
* E. Perttilä
* V. Perttilä
* Pohjaväre
* Pärssinen
* F. Rantanen
* S. Rantanen
* Raunio
* Rissanen
* Salminen
* Salo
* Sillanpää
* Sirén
* Sirola
* Sivenius
* A. Suomalainen
* J. Suomalainen
* Suosaari
* Tainio
* Tanner
* Tikkanen
* Tokoi
* Turkia
* Upari
* af Ursin
* Valavaara
* Valjakka
* Valpas
* Viitanen
* S. Wuolijoki
* W. Wuolijoki

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
Ikarus IK-2, 1938
**Ikarus IK-2** on ylätasoinen potkurikäyttöinen hävittäjälentokone. Se suunniteltiin Kosta Sivčev:in ja Ljubomir Ilić:in toimesta ja valmistettiin Jugoslaviassa. Ensilento ja tuotannon aloitus tapahtuivat vuonna 1935. Konetyyppiä valmistettiin vain 12 kappaletta. IK-2 oli sikäli edistyksellinen, että sen ampuma-aseistuksena oli kahden 7,92 mm konekiväärin ohella, myöskin 20 mm Hispano-tykki. Tuona hävittäjälentokoneiden kehityskautena, oli tykin käyttö erittäin harvinaista. IK-2 konetyyppi vedettiin rintamapalveluksesta vuonna 1943, ja korvattiin tyypillä Rogozarski IK-3. Tuonkin tyypin tuotantomäärä jäi osapuilleen yhtä vähäiseksi.

Ikarus IK-2:n huippunopeus oli 435 km/h, ja se käytti *Hispano-Suiza 12Ycrs* V-moottoria, joka oli 860 hv tehoinen. Kone kykeni saavuttamaan omaan hävittäjälentokoneiden kehityksen aikakauteensa verraten: varsin huomattavan 12 000 m lakikorkeuden, jonka vain harvat - yleisimmin tiedustelulentokoneet kykenivät toisen maailmansodan syttyessä saavuttamaan. Tämä hävittäjäkone muistuttaa huomattavassa määrin, puolalaisia PZL-tyypin hävittäjiä ulkonaisesti eli muotoprofiililtaan. Konetyypin propelli oli kolmilapainen, aikakautena jolloin kahden lavan käyttö propelleissa oli vielä suhteellisen tavallista: kuten esim. Boeing P-12 -tyypin koneissa.

### Vastaavia saman suorituskyvyn omanneita verrokkeja, samalta aikakaudelta

* PZL P.11
* PZL P.24

Lähteet
-------

* 

### Viitteet

1. ↑

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Kupillinen saiminia
**Saimin** (kiin.: 細麵; Wade–Giles: *sai3 min6*) on ruokalaji, jota syödään erityisesti Havaijilla ja Yhdysvaltain aasialaistaustaisissa yhteisöissä. Ruokalaji muistuttaa japanissa tarjottavaa ramenia. Saimin koostuu kirkkaasta liemestä, vehnänuudeleista sekä päällisistä, joita voivat olla mm. kevätsipulia, grillattua possua tai kamabokoa. Myös Spam-säilyke on yleistä Havaijilla.

Ruokalajin historia on epäselvä, mutta se sai alkunsa Havaijille muuttaneiden aasialaisten keskuudessa: japanilaisten mielestä ruokalaji oli alkujaan kiinalainen ja kiinalaisten mielestä se oli alkujaan japanilainen. Saimin syödään tyypillisesti lämpimänä, minkä jälkeen kuppiin jäänyt liemi juodaan. Useat ruokakaupat Havaijilla myyvät saiminia valmisruokana. Saiminia voi syödä osana mitä tahansa ateriaa joko lusikalla tai syömäpuikoilla. Saiminilla on myös lohturuoan maine Havaijilla.

Vuoteen 2022 asti saiminia sai havaijilaisista McDonald'sin ravintoloista. Syynä saiminin poisvetoon valikoimasta oli se, että Okahara Saimin, joka toimitti raaka-aineet McDonald'sille, lopetti toimintansa.

Lähteet
-------

1. ↑  Saimin, Hawaii's Noodle Soup *Onolicious Hawaiʻi*.  29.6.2021. Viitattu 2.5.2023. (englanniksi)
2. ↑  SPAM® Saimin *Spam*.  2023. Viitattu 2.5.2023. (englanniksi)
3. ↑  Hawaiian Saimin History and Recipe *What's Cooking America*.  26.5.2015. Viitattu 2.5.2023. (englanniksi)
4. ↑  Saimin | Traditional Noodle Soup From Hawaii *TasteAtlas*.  2023. Viitattu 2.5.2023. (englanniksi)
5. ↑  So long, saimin! McDonald’s in Hawaii discontinues a favorite menu item *Hawaii News Now*.  30.6.2022. Viitattu 2.5.2023. (englanniksi)
**Hopi** (omakielinen nimi: *Hopílavayi*) on uto-asteekkilainen kieli, jota puhutaan lähinnä Yhdysvalloissa Hopien reservaatissa.

Vuonna 2016 hopilla arvioitiin olevan 6780 puhujaa. Hopilla katsotaan olevan kolme päämurretta, ja sen läheisiä sukulaiskieliä ovat mm. omomil ja tongva. Kielen katsotaan olevan haavoittuvaisessa asemassa. Hopien reservaatti on pyrkinyt pelastamaan kieltä opettamalla sitä niin lapsille kuin aikuisillekin.

Kielioppi ja sanasto
--------------------

Hopin kielen verbeillä ei ole aikamuotoja, vaan esim. menneitä tapahtumia ilmaistaan aspekteilla ja ympäröivillä lausekkeilla. Jos tapahtuma sijoittuu ajallisesti kauas nimenomaan puhujasta, sen kuvataan tapahtuneen kauan sitten. Benjamin Whorf hyödynsi tätä havaintoa muotoillessaan Sapir–Whorf -hypoteesia, jonka mukaan kieli muokkaa ajattelua ja ajattelu kieltä.

Lähteet
-------

1. ↑  Hopi *Ethnologue*.  2023. Viitattu 25.5.2023. (englanniksi)
2. ↑  Did you know Hopi is threatened? *Endangered Languages*. Viitattu 25.5.2023. (englanniksi)
3. ↑  Glottolog 4.7 - Hopi *glottolog.org*. Viitattu 25.5.2023.
4. ↑  Teaching To Protect The Hopi Language *NPR*.  17.8.2019. Viitattu 25.5.2023. (englanniksi)
5. ↑  Hopi language *Encyclopædia Britannica*.  2023. Viitattu 25.5.2023. (englanniksi)
Édgar Benítez Paraguayn maajoukkuepaidassa vuonna 1997.
**Édgar Milciades Benítez Santander** (s. 8. marraskuuta 1987 Repatriación) on paraguaylainen jalkapalloilija, joka edustaa kotimaansa Libertad-seuraa. Benítez on pelipaikaltaan hyökkääjä. Hän on pelannut myös Paraguayn jalkapallomaajoukkueessa. 176-senttinen Benítez tunnetaan lempinimellä *Pájaro* (suom. *lintu*).

Ura
---

Benítez aloitti ammattilaisuransa Paraguayn pääkaupungin Asunciónin Club Libertadissa. Hän edusti seuraa vuodet 2005–2007 ja voitti kahdesti maan mestaruuden. Vuoden 2008 hän vietti lainalla Club Sol de Américassa, jossa 37 pelissä syntyi 21 maalia. Vuonna 2009 Benítez siirtyi Meksikon liigan CF Pachucaan. Hän pelasi seurassa vuoteen 2013 asti tehden 85 pelissä 21 maalia. Pachucassa Benítez saavutti CONCACAF:in Mestareiden liigan voiton kaudella 2009–2010. Vuodet 2011–2012 hän oli lainalla kotimaansa Cerro Porteñossa, jossa tilille tuli Aperturan voitto, ja vuodet 2012-2013 Deportivo Tolucassa Meksikon pääsarjassa. Toluca osti Benítezin omakseen kesällä 2013. Vuodet 2015–2018 Benítez pelasi meksikolaisseura Querétarossa.

Paraguayn jalkapallomaajoukkueessa Benítez debytoi vuonna 2008. Hän kuului valmentaja Gerardo Martinon ryhmään vuoden 2010 MM-kisoissa. Benítez pelasi kisoissa kahdessa ottelussa, kun Paraguay eteni puolivälieriin. Hän on pelannut maajoukkueessa 56 ottelua, joissa hän on tehnyt kahdeksan maalia.

Lähteet
-------

* Édgar Benítez Transfermarkt-sivustolla (englanniksi)
* 

### Viitteet

1. ↑  Mamrud, Roberto: Paraguay - Record International Players  10.1.2019. RSSSF. Viitattu 13.2.2019. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

  

Paraguayn joukkue – Jalkapallon MM-kilpailut 2010
1 Villar |
2 Verón |
3 Morel |
4 Caniza |
5 J. Cáceres |
6 Bonet |
7 Cardozo |
8 E. Barreto |
9 Santa Cruz |
10 Benítez |
11 Santana |
12 D. Barreto |
13 Vera |
14 da Silva |
15 V. Cáceres |
16 Riveros |
17 Torres |
18 Valdez |
19 Barrios |
20 Ortigoza |
21 Alcaraz |
22 Bobadilla |
23 Gamarra |
Valmentaja Martino

Paraguayn joukkue – Copa América 2015
1 Villar |
2 Piris |
3 M. Cáceres |
4 P. Aguilar |
5 B. Valdez |
6 Samudio |
7 Bobadilla |
8 Barrios |
9 Santa Cruz |
10 González |
11 Benítez |
12 Silva |
13 Ortiz |
14 da Silva |
15 V. Cáceres |
16 Molinas |
17 Martínez |
18 N. Valdez |
19 Balbuena |
20 Ortigoza |
21 Romero |
22 Aranda |
23 A. Aguilar |
Valmentaja Díaz
**Omalääkäri** tarkoittaa lääkäriä, jolle tietyn potilaan hoito kuuluu pitkäaikaisesti. Omalääkärimallissa kullekin potilaalle osoitetaan tietty lääkäri pitkäaikaisesti.

Vuosina 1985-1993 Kelan kokeilussa neljässä Suomen kaupungissa yksityiset lääkärit toimivat omalääkäreinä. Hoitoon pääsi paremmin ja hoidon jatkuvuus koheni, lähetteitä tuli vähemmän ja kustannukset eivät nousseet. Lääkärit kuitenkin vastustivat mallia, ja poliittista tahtoa mallin laajentamiseen ei löytynyt.

Pitkät lääkärisuhteet vähentävät terveydenhuollon kokonaiskustannuksia. Tästä on professori Juha Auvisen mukaan erittäin vahva näyttö. Laadukkaan 4,5 miljoonan norjalaisen tutkimuksen mukaan: mitkä pidempi lääkärisuhde, sitä harvemmin potilaat joutuivat päivystykseen, sairaalaan tai kuolemaan. Norjassa hoidon jatkuvuus on hyvä, Suomessa yleensä hoitosuhteet kestävät alle vuoden.

Vuonna 2023 omalääkäri-hoitaja-malli kirjattiin Orpon hallituksen hallitusohjelmaan. Näytöt sen hyödyistä ovat sosiaali- ja terveysministeriön lääkintäneuvos Tapani Hämäläisen mukaan kiistattomat. Esimerkkinä toimii Tanskan omalääkärimalli. Malli olisi vähemmän lääkärikeskeinen kuin 1990-luvun malli.

Henkilääkäri tarkoittaa merkittävässä asemassa olevan henkilön omaa lääkäriä.

Lähteet
-------

1. ↑  Milka Valtanen: Tämä on minun päätelmäni (SK 42/20923, sivu 25) *Suomen Kuvalehti*.  19.10.2023.
2. ↑  Norjassa potilaalla voi olla sama lääkäri jopa 15 vuotta, Suomessa lääkäri vaihtuu terveyskeskuksessa lähes joka kerta – Mikä meitä vaivaa? *Mediuutiset*.  9.8.2022.
3. ↑  Terveyskeskuksessa on huomattu, että toimiva hoito perustuu potilaan tuntemiseen – lääkäriltä toiselle pompottelu loppui *Yle Uutiset*.  20.10.2023.
**Suuren Metéoron luostari** eli *Suuri Meteoron* (kreik. Μονή Μεγάλου Μετεώρου, *Moní Megálou Meteórou*) eli *Vapahtajan kirkastumisen luostari* on ortodoksinen luostari Metéoran luostarialueella Kreikassa. Se on omistettu Kristuksen kirkastumiselle. Luostari on Meteoran luostareista suurin ja vanhin.

Suuren Metéoron luostari.
Luostarin kirkko.
Suuren Metéoron luostari on perustettu hieman ennen 1300-luvun puoltaväliä ja näin se oli koko alueen ensimmäinen. Sen perusti Pyhittäjä Athanasios Meteoralainen. Luostarin perustaminen toi alueelle tavan asua yhdessä kinobioottisissa luostareissa. Luostarin sijaintipaikaksi tuli niin kutsuttu *Platýs Líthos* ("Laakea kallio"), jonka nimeksi tuli sittemmin *Metéoro*. Näin koko Metéoran alue sai nimen tästä paikasta ja luostarista. Luostarin pääkirkko (*katholikon*) on rakennettu alun perin 1300-luvun puolessa välissä.

Athanasioksen työtä jatkoi Pyhittäjä Joasaf, jota pidetään luostarin toisena perustajana. Hänen aikanaan pääkirkko rakennettiin uudelleen vuonna 1387/1388. Luostari kukoisti 1500-luvulla. Vuonna 1544–1545 igumeni Simeonin aikana rakennettiin jälleen uusi pääkirkko. Se koristeltiin maalauksin vuonna 1552. Tämän vuoksi Simeonia pidetään luostarin kolmantena perustajana. Luostariin rakennettiin Pyhien Konstantinoksen ja Helenan kappeli vuonna 1791.

Luostari sijaitsee Metéoran alueen pohjoisosassa luostareista korkeimmalla. Sen lähellä sijaitsee Varlaámin luostari. Luostariin pääsy vaatii ensin laskeutumisen alas kalliopylväiden väliin ja sitten nousua ylös kallioon hakattuja askelmia pitkin.

Lähteet
-------

1. 1 2 3  Meteora Ministry of Culture and Sports. Viitattu 13.4.2015.
2. ↑  The Meteora Monasteries *Visit Meteora*. Viitattu 15.4.2015.
3. 1 2  Μονή Μεγάλου Μετεώρου Υπουργείο Πολιτισμού και Αθλητισμού.  Arkistoitu 8.10.2007. Viitattu 13.4.2015.

Aiheesta muualla
----------------

* Kuvia tai muita tiedostoja aiheesta **Suuren Metéoron luostari** Wikimedia Commonsissa
**Apple Watch** on Applen kehittämä älykello, joka tuli markkinoille vuonna 2015.

Kellossa on kosketusnäyttö, jonka näytön kokoa voi säätää kellon sivussa olevalla nupilla. Apple Watchilla voi soittaa, lähettää viestejä ja lukea sähköposteja.*lähde?* Apple Watchissa on safiirilasia ja Retina-näyttö. Kellossa on muun muassa automaattinen viestin analysointi. Lisäksi siinä on puhetunnistukseen perustuva Siri-toiminto.

Apple Watch julkistettiin Cupertinossa Kaliforniassa 9. syyskuuta 2014. Se tuli markkinoille yhdeksässä maassa (Yhdysvallat, Britannia, Kiina, Australia, Kanada, Ranska, Saksa, Japani ja Hongkong) 24. huhtikuuta 2015.

Jotkin Apple Watchin ominaisuudet, kuten sydämensykkeen mittaaminen, eivät toimi tatuoidussa kädessä.

* Apple WatchApple Watch

Lähteet
-------

1. ↑  Semkina, Soili: Uutuudet ovat Apple Watch, iPhone 6 ja iPhone 6 Plus  9.9.2014. Kauppalehti.  Arkistoitu 25.12.2014. Viitattu 25.12.2014.
2. ↑  Kastrenakes, Jacob: Apple Watch release date is April 24th, with pricing from $349 to over $10,000 *The Verge*.  9.3.2015. Viitattu 21.7.2015. (englanniksi)
3. ↑  Korhonen, Suvi: Onko sinulla tatuointi ranteessa? - Unohda Apple Watch  30.4.2015. Talouselämä.  Arkistoitu 28.6.2015. Viitattu 3.5.2015.

Aiheesta muualla
----------------

* Kuvia tai muita tiedostoja aiheesta **Apple Watch** Wikimedia Commonsissa
**Fortuna Silver Mines** on kanadalainen kaivosyhtiö, joka operoi viittä kaivosta ja tuottaa kultaa, hopeaa, lyijyä ja sinkkiä. Nimestään huolimatta yhtiön päätuote on kulta. Yhtiöllä on toimintaa Latinalaisessa Amerikassa ja läntisessä Afrikassa.

Historia
--------

Yhtiö on perustettu vuonna 2005 ja sen ensimmäinen kaivos oli Caylloma-hopeakaivos Perussa. Sen onnistuneen operoimisen jälkeen yhtiö investoi San Jose -hopeakaivokseen Meksikossa. Vuonna 2016 yhtiö osti argentiinalaisen Lindero-kultakaivosprojektin, jonka rakentaminen myöhästyi ja ylitti budjetin.

Vuonna 2021 yhtiö fuusioitui Afrikassa toimineen Roxgoldin kanssa ja sai fuusiossa burkinafasolaisen Yaramoko-kaivoksen ja Seguela-projektin. Projekti oli fuusiohetkellä rakennusvalmis. Kaivoksen ensimmäinen kultaerä valitettiin toukokuussa 2023. Toukokuussa 2023 ilmoitti hankkivansa Chesser Resources -yhtiön ja sen senegalilaisen Diamba Sud -projektin.

Kaivokset
---------

Yhtiöllä on viisi toiminnassa olevaa kaivosta.

* Caylloma (hopea sekä lyijyä ja sinkkiä)
* San Jose (pääasiassa hopea, myös kultaa)
* Lindero (kultaa kasaliuotuksella)
* Yaramoko (kulta)
* Seguela (kulta)
**Eridanos** (m.kreik. Ἠριδανός, kreik. Ηριδανός, *Iridanós*) oli pieni joki antiikin Ateenassa. Se oli Ilissosjoen sivuhaara ja virtasi Lykabettos-kukkulan alarinteiltä Agoran alueen pohjoispuolelle ja tämän jälkeen halki Kerameikoksen kaupunginosan. Eridanos yhdistyi Ilissokseen Akropoliin länsipuolella, minkä jälkeen ne virtasivat yhdessä Kefissokseen ja edelleen Faleroninlahteen.

Eridanoksen katettua uomaa Monastirákin metroasemalla.
Eridanos oli Ateenalle tärkeä makean veden lähde. Myöhemmän antiikin aikana joki katettiin suurimmaksi osaksi, ja siitä tuli käytännössä tiilimuurattu viemäritunneli. Tunnelia korjattiin ainakin kahdesti, roomalaisena ja bysanttilaisena aikana. Virta oli kattamaton ainoastaan kaupunginmuurin ulkopuolella Kerameikoksen alueella, jossa se on näkyvissä yhä edelleen. Alueella elää paljon espanjankilpikonnia. Kaupunginmuurissa eli Themistokleen muurissa oli oma aukko virtaa varten Pyhän portin ja Dipylon-portin välissä. Lykeionin gymnasion sijaitsi lähellä jokea.

Joki löydettiin uudelleen Ateenan metron rakennustöiden yhteydessä 1990-luvulla, jolloin sen vedet aiheuttivat ajoittain ongelmia rakennustöille. Vuodesta 2007 virran varrella on suoritettu kaivauksia Monastirákin alueella. Pieni osa virrasta, katetusta tunnelista ja sen ympärillä olevien rakennusten raunioista on näkyvissä Monastirákin metroasemalla.

Eridanos oli Ilissoksen ohella kuvattuna muun muassa Parthenonin läntisessä päätykolmiossa, mikä osoittaa joen merkitystä kaupungille. Eridanos yhdistyy ainakin nimensä kautta kreikkalaisen mytologian Eridanos-jokeen.

Kirjallisuutta
--------------

* *Eridanos, the river of ancient Athens: archaeological guide*. Archaeological Receipts Fund. ISBN 960-214-293-6.

Lähteet
-------

1. 1 2 3 4  Leonard, John: The central role of rivers and springs in ancient Athens *Ekathimerini*.  28.12.2010. Viitattu 15.8.2016.

Aiheesta muualla
----------------

* Kuvia tai muita tiedostoja aiheesta **Eridanos** Wikimedia Commonsissa
**Dravida Munnetra Kazhagam** (lyh. **DMK**) on intialainen vuonna 1949 alkunsa saanut puolue, jonka poliittinen menestys on ollut suurinta Tamil Nadun osavaltiossa.

Puolueen perusti C. N. Annadurai alun perin separatistisena, itsenäistä tamilivaltiota ajavana puolueena. Vuonna 1962 puolue muuttui nationalistisemmaksi ja alkoi kannattamaan dravidojen aseman parantamista Intiassa sekä Sri Lankan tamilien auttamista. Hindin vastustaminen Tamil Nadussa ja paikallisen tamilikielen puolustaminen toi puolueelle kannatusta, minkä turvin puolue saavutti huomattavaa menestystä 1960-luvulla. Vuoden 1967 osavaltiovaaleissa Annadurai valittiin Tamil Nadun pääministeriksi puolueen saadessa enemmistön paikoista. Annadurain kuoltua kahden vuoden päästä osavaltion ja puolueen johdon otti M. Karunanidhi.

Vuonna 1972 puolue hajosi kahtia, kun M. G. Ramachandranin johdolla siitä irtautui uusi puolue nimeltä All India Anna Dravida Munnetra Kazhagam. Puolue voitti vuosien 1989, 1996 ja 2006 osavaltiovaalit Tamil Nadussa, mutta hävisi Ramachandran luomalle kilpailijalle vuosina 1991, 2001 ja 2011. Vuonna 2018 puolueen puheenjohtajaksi valittiin M. K. Stalin, joka on entisen puheenjohtajan Karunanidhin poika. Vuonna 2019 puolue ilmoitti värväävänsä transsukupuolisia jäsenikseen. Transsukupuolisten oikeuksia ajavan Sahodaran-järjestön mukaan DMK on ensimmäinen intialainen puolue, jonka muodostama osavaltiohallitus on ottanut yhteisön huomioon.

Lähteet
-------

1. 1 2  D'Souza, Shanthie Mariet: Dravidian Progressive Federation *Encyclopædia Britannica*. Viitattu 23.9.2019.
2. ↑  Stalin unanimously elected DMK president *Livemint*.  28.8.2018. Viitattu 23.9.2019.
3. ↑  Jesudasan, Dennis S.: Decision to open doors to transpersons draws praise *The Hindu*.  11.11.2019. Viitattu 1.2.2020.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Israel
* Yhdysvallat

 |

 |
*Tämä artikkeli käsittelee puoluetta, jota ei tule sekoittaa Intian kommunistinen puolue (marxilainen) tai Intian kommunistinen puolue (maolainen) -puolueisiin*
**Intian kommunistinen puolue** (engl. *Communist Party of India*) on intialainen kommunistinen puolue.

Puolue on perustettu eri näkemysten mukaan vuonna 1920 tai 1925. CPI:n virallisen näkemyksen mukaan puolue on syntynyt vuonna 1925. Puolueen toiminta oli kielletty brittien siirtomaavallan aikana vuoteen 1941 asti. Intian itsenäistymisen alkuvaiheissa 1940-luvun lopulla CPI johti useita aseellisia kapinoita paikallisia feodaalihallitsijoita vastaan, mm. Keralassa, Tripurassa ja Telanganassa. Kapinoiden kukistamisen jälkeen puolue kuitenkin hylkäsi aseellisen taistelun ja suuntautui parlamentaariseen toimintaan. Vuoden 1957 vaaleissa CPI nousi suurimmaksi oppositiopuolueeksi ja Keralan osavaltion johtoon. 1960-luvun alkupuolella puolue hajosi ja eronnut osapuoli muodosti CPI(M):n.

Puolueen pääsihteeri on D. Raja. Puolue julkaisee englanninkielistä New Age-lehteä. Puolueen nuorisojärjestö on All India Youth Federation.

Lähteet
-------

1. ↑  Pushkarna, Vijaya: Indian Communist parties can't agree on their birthday! *The Week*.  12.10.2019. Viitattu 30.1.2020.

Aiheesta muualla
----------------

* Kuvia tai muita tiedostoja aiheesta **Intian kommunistinen puolue** Wikimedia Commonsissa

* Intian kommunistisen puolueen verkkosivut (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat
* Japani

 |

 |
**Saimi Kuivala** (o.s. **Mönkkönen**, 1909 tai 1910 – 5. maaliskuuta 1998) oli neuvostoliitonsuomalainen toimittaja ja kääntäjä.

Saimi Kuivala syntyi pietarinsuomalaisen puutavara-asiantuntija Johan Mönkkösen perheeseen. 1920-luvulla he asuivat Neuvosto-Karjalassa, jossa Saimi valmistui Petroskoin suomenkielisestä koulusta vuonna 1928. Hän työskenteli sen jälkeen *Punainen Karjala* -lehdessä ja Petroskoin radiossa ja meni naimisiin toimittaja Jonne Kuivalan kanssa.

Stalinin vainojen aikana Saimi Kuivala opiskeli Karjalan opettajakorkeakoulussa. Opinnot jäivät kesken, kun hänet talvisodan alettua kutsuttiin työhön Moskovan radion suomenkieliseen toimitukseen. Sodan päätyttyä Kuivalat palasivat Petroskoihin, jossa Saimi työskenteli radiossa. Jatkosodan aikana pariskunta siirtyi Belomorskiin, jossa he toimittivat *Sotilaan Ääni* -propagandalehteä.

Sotien jälkeen Kuivalat muuttivat Ouluun, jossa Jonne työskenteli *Kansan Tahdon* toimittajana. Saimi toimi opettajana ja myöhemmin Helsingissä tietotoimisto Sovinformbjuron kääntäjänä. Jonnen kuoltua Moskovassa Saimi elätti perhettään enimmäkseen käännöstöillä. Hänen muistelmansa *Kuin lankaa kerältä* ilmestyivät *Punalippu*-lehdessä vuosina 1988 ja 1989.

Lähteet
-------

1. 1 2 3 4  Laakso, Sally: Saimi Kuivala in memoriam.  *Carelia*, 5/1998, s. 159–160.
2. ↑  Rönnqvist, Alfons: "Slut på kriget, ner med Mannerheim!": Centrala teman och retoriska medel i propagandatidningen Sotilaan Ääni 1941–1944 *Helsingin Yliopisto*. Viitattu 14.7.2023.
**Samuli Tervo** (9. elokuuta 1871 Revonlahti – 12. maaliskuuta 1953 Joensuu) oli suomalainen piirisihteeri ja sosialidemokraattien kansanedustaja.

Tervon vanhemmat olivat torppari Samuel Tervo ja Lovisa Korkala. Hän oli renkinä, metsätyöläisenä ja tehdastyöläisenä 1881–1887 ja toimi sitten suutarina 1887–1908. Tervo oli Oulun läänin eteläisen vaalipiirin sosialidemokraattien piirisihteerinä 1908–1913, Kotkan työväen osuuskaupan kenkämyymälänhoitajana 1913–1917 ja Viipurin osuusliikkeen jalkineosastonhoitajana 1917–1924. Vuodesta 1924 alkaen hän oli Kuopion läänin itäisen vaalipiirin sosialidemokraattien piirisihteerinä Joensuussa

Tervo oli kansanedustajana 1911–1914 edustaen Oulun läänin eteläistä vaalipiiriä sekä 1927–1929 ja 1936–1948 edustaen Kuopion läänin itäistä vaalipiiriä. Hän oli presidentin valitsijamiehenä vuosien 1937, 1940 ja 1943 presidentinvaaleissa ja kuului Joensuun kaupunginvaltuustoon.

Tervo oli naimisissa vuodesta 1904 Hilma Maria Jaarasen kanssa.

Lähteet
-------

1. ↑  .aspx Samuli Tervo *Suomen kansanedustajat*. Eduskunta.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
Coca-Colan virvoitusjuomatehdas Unkarissa.
**Juomateollisuus** on yksi elintarviketeollisuuden alue. Juomateollisuuden juuret ulottuvat vuoteen 1810, jolloin Yhdysvaltain ensimmäinen patentti myönsi luvan mineraaliveden valmistukseen. Ensimmäiset soodavedet pullotettiin puolestaan vuonna 1835 Yhdysvalloissa. Ensimmäisen nykypäivänäkin tunnetun virvoitusjuoman, Dr Pepperin valmistus aloitettiin vuonna 1885 Wacossa, Teksasissa.

Juomateollisuus ja siihen liittyvä teknologia on perinteisesti alue, jossa on tarkka ja erityisen korkea hygieniavaatimus. Luotettavaa hygieniaa tarvitaan kyseisessä teollisuudessa ylläpitämään laatukriteeriä ja lopputuotteen varastoimiskestävyyttä tuotteen tyypistä huolimatta. Juomateollisuuden osa-alueisiin kuuluu virvoitusjuomat, pullotetut vedet, energiajuomat, urheilujuomat, maitotuotteet, kahvit ja tee-aiheiset tuotteet, ravitsemukselliset juomat sekä alkoholijuomat.

Lähteet
-------

1. 1 2 3  Introduction Pop: Soft Drinks - History and Timeline of Soft Drinks *inventors.about.com*.  [vanhentunut linkki]
2. ↑  Prominent.fi: Juomateollisuus *prominent.fi*.
3. ↑  Beveragetoday: Beverage industry *beveragetoday.com*.  Arkistoitu 11.4.2012. Viitattu 25.5.2012.
**Helena Vatanen** (o.s. **Immonen**, 28. joulukuuta 1871 Eno – 16. huhtikuuta 1937 Helsinki) oli suomalainen poliitikko, joka toimi SDP:n kansanedustajana vuosina 1911–1914.

Elämä
-----

Helena Vatanen syntyi Enon Pirttivaarassa loinen Anna Maria Immosen (s. 1836) aviottomana lapsena. Vatanen oli myös itse loisena ja myöhemmin mäkitupalaisen vaimona Enon Nesterinsaaressa, kunnes hänen puolisonsa sai työpaikan Kaltimon pahvitehtaalta. Vatanen lähti työväenliikkeeseen suurlakon jälkeen. Hän vaikutti Kaltimon työväenyhdistyksessa ja toimi sen naisosaston puheenjohtajana.

Vatanen valittiin kansanedustajaksi vuonna 1911. Eduskunnan matrikkeleiin hänen tittelikseen merkittiin "työmiehen vaimo". Seuraavissa vaaleissa Vatanen ei lähtenyt ehdolle. Sisällissodan jälkeen syksyllä 1918 Paukkajassa asunut Vatanen valittiin Enon kunnanvaltuustoon. Puolisonsa kuoltua vuonna 1922 Vatanen muutti Helsinkiin, jossa hän kuoli 65-vuotiaana huhtikuussa 1937. Vatanen on haudattu Malmin hautausmaalle.

Perhe
-----

Helena Vatasen puoliso oli työmies Heikki Vatanen (1867-1922), jonka kanssa hän avioitui vuonna 1893. Heikki Vatasen veli oli kansanedustaja Juho Vatanen.

Lähteet
-------

1. ↑  .aspx Helena Vatanen *Suomen kansanedustajat*. Eduskunta. Viitattu 4.10.2015.
2. 1 2 3  Saura, Anssi: Vatasia kansanedustajina.  *Vatas-posti*, 2015, nro 9, s. 14-15. Tuupovaara:  Vatasten sukuseura. Artikkelin verkkoversio (PDF). Viitattu 22.4.2023.
3. 1 2  Kuollut puoluetoveri.  *Suomen Sosialidemokraatti*, 18.4.1937, nro 103, s. 11. Kansalliskirjasto. Viitattu 22.4.2023.

Aiheesta muualla
----------------

* Kuvia tai muita tiedostoja aiheesta **Helena Vatanen** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Jumalan nimeen** on Jim Thompsonin kirjoittama romaani, joka ilmestyi 2010. Sen kustantaja on WSOY.

Sisältö
-------

Teoksen tapahtumaympäristö on uutta tsaaria odottava Venäjä, joka on joutunut tietokonesabotaasin uhriksi. Tapauksen selvittämiseen paneutuu amerikkalaista ajatushautomoa johtava Timothy "Lurija" Mason, jonka henki on vaarassa. Hän kuitenkin selviytyy mutta menettää läheisensä. Murhayrityksen tekijä on surullisenkuuluisan Berijan pojanpoika Vladimir "Vlad" Tšernjajev, ja tämän vaimo puolestaan on Anastasia Nikolajevna Romanovan tyttärentytär. Vladin tehtävä on nostaa poikansa Aleksei uudeksi tsaariksi, ja yritystä pyrkii estämään Lurija.

Teoksen motto "Kirjailija on ihmissielun insinööri" on peräisin Josif Stalinilta.

Vastaanotto
-----------

Kriitikon mukaan*kenen mukaan?* Thompson on kirjoittanut hyvin koossa pysyvästä aineksesta nopearytmisen, tehokkaan jännärin, johon tämä on liittänyt luontevasti myös uskomusaineksia. Kriitikko uskoo kirjan mahdollisuuksiin ulkomailla. Englanninkielisen alkuteoksen suomennoksen hän toteaa vetäväksi.

Lähteet
-------

1. ↑  Thompson, Jumalan nimeen, etulieve ja takakansi
2. ↑  Jouni Mölsä, Idän karhu mörisee vetävässä dekkarissa, Helsingin Sanomat, 1.4.2010 s. C 1 Artikkeli verkossa

Aiheesta muualla
----------------

* Jumalan nimeen WSOY:n sivulla[vanhentunut linkki]